মৃণাল সেন (১৪ মে ১৯২৩ - ৩০ ডিসেম্বর ২০১৮) ছিলেন প্রখ্যাত ভারতীয় বাঙালি চলচ্চিত্র পরিচালক, চিত্রনাট্যকার ও লেখক।  প্রাথমিক জীবন ১৯২৩ সালের ১৪ মে মৃণাল সেন তৎকালীন ব্রিটিশ ভারত পূর্ব বঙ্গের (বর্তমান বাংলাদেশ) ফরিদপুরের একটি শহরে বৈদ্যব্রাহ্মণ পরিবারে  জন্মগ্রহণ করেন। ফরিদপুরে থাকাকালীন তিনি সেখানেই উচ্চ বিদ্যালয়ের শিক্ষা সম্পন্ন করেন। এরপর তিনি পড়াশোনার জন্য কলকাতায় আসেন এবং স্কটিশ চার্চ কলেজ এবং কলকাতা বিশ্ববিদ্যালয়ে পদার্থবিদ্যা পড়াশোনা করেন। ছাত্রাবস্থায় তিনি কমিউনিস্ট পার্টির সাংস্কৃতিক শাখার সঙ্গে যুক্ত হন। যদিও তিনি কখনও কমিউনিস্ট পার্টির সদস্য হন নি। চল্লিশের দশকে তিনি সমাজবাদী সংস্থা আইপিটিএর (ইন্ডিয়ান পিপ্‌লস থিয়েটার অ্যাসোসিয়েশন) সঙ্গে যুক্ত হন এবং এর মাধ্যমে তিনি সমমনোভাবাপন্ন মানুষদের কাছাকাছি আসেন। কলকাতা বিশ্ববিদ্যালয়ে পড়াশোনা করবার পর তিনি একজন সাংবাদিক, একজন ওষুধ বিপণনকারী এবং চলচ্চিত্রে শব্দ কলাকুশলী হিসাবে কাজ করেন।   ছবি পরিচালনা  ১৯৫৫ সালে মৃণাল সেনের প্রথম পরিচালিত ছবি রাত-ভোর মুক্তি পায়। এই ছবিটি বেশি সাফল্য পায় নি। তার দ্বিতীয় ছবি নীল আকাশের নিচে তাকে স্থানীয় পরিচিতি এনে দেয়। তার তৃতীয় ছবি বাইশে শ্রাবণ থেকে তিনি আন্তর্জাতিক পরিচিতি পান।  ১৯৬৯ সালে তার পরিচালিত ছবি ভুবন সোম মুক্তি পায়। এই ছবিতে বিখ্যাত অভিনেতা উৎপল দত্ত অভিনয় করেছিলেন। এই ছবিটি অনেকের মতে মৃণাল সেনের শ্রেষ্ঠ ছবি। তার কলকাতা ট্রিলোজি অর্থাৎ ইন্টারভিউ (১৯৭১), কলকাতা ৭১ (১৯৭২) এবং পদাতিক (১৯৭৩) ছবি তিনটির মাধ্যমে তিনি তৎকালীন কলকাতার অস্থির অবস্থাকে তুলে ধরেছিলেন। মধ্যবিত্ত সমাজের নীতিবোধকে মৃণাল সেন তুলে ধরেন তার খুবই প্রশংসিত দুটি ছবি এক দিন প্রতিদিন (১৯৭৯) এবং খারিজ (১৯৮২) এর মাধ্যমে। খারিজ ১৯৮৩ সালের কান আন্তর্জাতিক চলচ্চিত্র উৎসবে বিশেষ জুরি পুরস্কার পেয়েছিল। ১৯৮০ সালের চলচ্চিত্র আকালের সন্ধানে। এই ছবিতে দেখানো হয়েছিল একটি চলচ্চিত্র কলাকুশলী দলের একটি গ্রামে গিয়ে ১৯৪৩ খ্রীষ্টাব্দের দুর্ভিক্ষের উপর একটি চলচ্চিত্র তৈরির কাহিনী। কীভাবে ১৯৪৩ এর দুর্ভিক্ষের কাল্পনিক কাহিনী মিলেমিশে একাকার হয়ে যায় সেই গ্রামের সাধারণ মানুষদের সাথে সেটাই ছিল এই চলচ্চিত্রের সারমর্ম। আকালের সন্ধানে ১৯৮১ সালের বার্লিন আন্তর্জাতিক চলচ্চিত্র উৎসবে বিশেষ জুরি পুরস্কার হিসাবে রুপোর ভালুক জয় করে। মৃণাল সেনের পরবর্তীকালের ছবির মধ্যে উল্লেখযোগ্য মহা পৃথিবী (১৯৯২) এবং অন্তরীণ (১৯৯৪)। তার শেষ ছবি আমার ভুবন মুক্তি পায় ২০০২ সালে।  মৃণাল সেন বাংলা ভাষা ছাড়াও হিন্দি, ওড়িয়া ও তেলুগু ভাষায় চলচ্চিত্র নির্মাণ করেছেন। ১৯৬৬ সালে ওড়িয়া ভাষায় নির্মাণ করেন মাটির মনীষ, যা কালীন্দিচরণ পাণিগ্রাহীর গল্প অবলম্বনে নির্মিত হয়। ১৯৬৯ এ বনফুলের কাহিনী অবলম্বনে হিন্দি ভাষায় নির্মাণ করেন ভুবন সোম। ১৯৭৭ সালে প্রেম চন্দের গল্প অবলম্বনে তেলুগু ভাষায় নির্মাণ করেন ওকা উরি কথা। ১৯৮৫ সালে নির্মাণ করেন জেনেসিস, যা হিন্দি, ফরাসি ও ইংরেজি তিনটি ভাষায় তৈরি হয়।মৃণাল সেন; আশরাফুল হক; দৈনিক প্রথম আলো; মে ১৪, ২০০৯; পৃষ্ঠা ২৬।  চলচ্চিত্র তালিকা পূর্ণদৈর্ঘ্য চলচ্চিত্র  শিরোনাম ইংরেজি শিরোনাম বছর ভাষা হিসেবে কৃতিত্ব  টিকা পরিচালক চিত্রনাট্যকারপ্রযোজকঅভিনেতা অন্যান্যরাত-ভোরThe Dawn১৯৫৫বাংলাসাদাকালোনীল আকাশের নিচেUnder the Blue Sky১৯৫৮বাংলা  সাদাকালোবাইশে শ্রাবণWedding Day১৯৬০বাংলা  সাদাকালোপুনশ্চOver Again১৯৬১বাংলা  সাদাকালোঅবশেষেAnd at Last১৯৬৩বাংলা  সাদাকালোপ্রতিনিধীThe Representative১৯৬৪বাংলা  সাদাকালোআকাশ কুসুমUp in the Clouds১৯৬৫বাংলা  সাদাকালোকাঁচ কাটা হীরেUp in the Clouds১৯৬৫হিন্দি  সাদাকালোমাটির মনিষাMan of the Soil১৯৬৬ওড়িয়া  সাদাকালোজোরাদিঘির চৌধুরী পরিবার১৯৬৬ওড়িয়া  সাদাকালোভুবন সোমMr. Bhuvan Shome১৯৬৯হিন্দি  সাদাকালোইন্টারভিউ১৯৭০বাংলা  সাদাকালোএক আধুরি কাহানিAn Unfinished Story১৯৭১হিন্দি  সাদাকালোকলকাতা ৭১১৯৭২বাংলা  সাদাকালোপদাতিকThe Guerilla Fighter১৯৭৩বাংলা  সাদাকালোকোরাস১৯৭৪বাংলা  সাদাকালোমৃগয়াThe Royal Hunt১৯৭৬হিন্দি  সাদাকালোওকা উরি কাথাThe Outsiders১৯৭৭তেলুগু  সাদাকালোপরশুরামThe Man with the Axe১৯৭৮বাংলা  সাদাকালোএক দিন প্রতিদিনAnd Quiet Rolls the Dawn১৯৭৯বাংলা  সাদাকালোআকালের সন্ধানেIn Search of Famine১৯৮০বাংলা  সাদাকালোচলচ্চিত্রThe Kaleidoscope১৯৮১বাংলা  সাদাকালোখারিজThe Case Is Closed১৯৮২বাংলা  রঙিনখন্ডহরThe Ruins১৯৮৩হিন্দি  রঙিনজেনেসিস১৯৮৬হিন্দি  রঙিনএক দিন আচানকSuddenly, One Day১৯৮৯হিন্দি  রঙিনমহাপৃথিবীWorld Within, World Without১৯৯১বাংলা  রঙিনঅন্তরীণThe Confined১৯৯৩বাংলা  রঙিনআমার ভুবনThis, My Land২০০২বাংলা  রঙিন  টেলিভিশন শিরোনামবছরচরিত্রভাষাচ্যানেল টিকা ইচ্ছেপূরণ১৯৭০পরিচালকবাংলাসাদাকালো, রবীন্দ্রনাথ ঠাকুরের ছোটোগল্প অবলম্বনেতাযবির আপনা আপনি১৯৮৪পরিচালকহিন্দিদূরদর্শনরঙিন, স্বল্পদৈর্ঘ্য অপরাজিত১৯৮৬-৮৭পরিচালকহিন্দিভারতীয় টেলিভিশনরঙিন, ১৩ পর্বের ধারাবাহিককাভি দূর কাভি পাস১৯৮৬-৮৭পরিচালকহিন্দিভারতীয় টেলিভিশনরঙিন, ১৩ পর্বের ধারাবাহিকসম্ভার১৯৮৬-৮৭পরিচালকহিন্দিভারতীয় টেলিভিশনরঙিন, ১৩ পর্বের ধারাবাহিকআয়না১৯৮৬-৮৭পরিচালকহিন্দিভারতীয় টেলিভিশনরঙিন, ১৩ পর্বের ধারাবাহিকরবিবার১৯৮৬-৮৭পরিচালকহিন্দিভারতীয় টেলিভিশনরঙিন, ১৩ পর্বের ধারাবাহিকআজকাল১৯৮৬-৮৭পরিচালকহিন্দিভারতীয় টেলিভিশনরঙিন, ১৩ পর্বের ধারাবাহিকদো বাহানে১৯৮৬-৮৭পরিচালকহিন্দিভারতীয় টেলিভিশনরঙিন, ১৩ পর্বের ধারাবাহিকজিৎ১৯৮৬-৮৭পরিচালকহিন্দিভারতীয় টেলিভিশনরঙিন, ১৩ পর্বের ধারাবাহিকসালগিরা১৯৮৬-৮৭পরিচালকহিন্দিভারতীয় টেলিভিশনরঙিন, ১৩ পর্বের ধারাবাহিকসাওয়াল১৯৮৬-৮৭পরিচালকহিন্দিভারতীয় টেলিভিশনরঙিন, ১৩ পর্বের ধারাবাহিকআজনবি১৯৮৬-৮৭পরিচালকহিন্দিভারতীয় টেলিভিশনরঙিন, ১৩ পর্বের ধারাবাহিকদশ সাল বাদ১৯৮৬-৮৭পরিচালকহিন্দিভারতীয় টেলিভিশনরঙিন, ১৩ পর্বের ধারাবাহিক  গ্রন্থতালিকা জনৈকের জীবনচরিত (১৯৪৬, নিউ এজ) - অনুবাদক চার্লি চ্যাপলিন (১৯৫৩, নিউ এজ) ভিউস অন সিনেমা (১৯৭৭, ইংরেজি) সিনেমা, আধুনিকতা (১৯৯২, প্রতিক্ষণ প্রকাশনী) মন্টেজ: লাইফ, পলিটিক্স, সিনেমা (২০০২, ইংরেজি, সীগাল বুক্‌স) অলোয়েজ বিইঙ্গ বর্ন (২০০৪, ইংরেজি, স্টেলার পাবলিশার্স প্রাইভেট লিমিটেড)  চিত্রনাট্য দ্য রুইন্স (১৯৮৪, ইংরেজি, সীগাল বুক্‌স) অকালের সন্ধানে (১৯৮২, বিভব) ইন সার্চ অব ফেমিন (১৯৮৫, ইংরেজি, সীগাল বুক্‌স) অন্তরীণ (১৯৯৭, বিতর্ক) দ্য অ্যাবসেন্স ট্রিলজি (১৯৯৯, সীগাল বুক্‌স) চিত্রনাট্য (২০০৪, পুনশ্চ) আমার ভুবন (২০০৪, দে'জ পাবলিশিং)  মৃত্যু মৃণাল সেন ২০১৮ সালের ডিসেম্বর মাসের ৩০ তারিখ রবিবার সকালে নিজ বাসভবনে ৯৫ বছর বয়সে মৃত্যুবরণ করেন।  পুরস্কার ও সম্মান  মৃণাল সেন পরিচালিত চলচ্চিত্র গুলি প্রায় সবকটি বড় চলচ্চিত্র উৎসব থেকে পুরস্কার জয় করেছে। ভারত এবং ভারতের বাইরের অনেক বিশ্ববিদ্যালয় তাকে সাম্মানিক ডক্টরেট ডিগ্রি প্রদান করে। তিনি ইন্টারন্যাশনাল ফেডারেশন অফ দি ফিল্ম সোসাইটির প্রেসিডেন্ট নির্বাচিত হয়েছিলেন।   ১৯৮১ সালে তিনি ভারত সরকার দ্বারা পদ্মভূষণ পুরস্কার লাভ করেন।   ২০০৫ সালে তিনি দাদাসাহেব ফালকে পুরস্কার পান।   তিনি ১৯৯৮ থেকে ২০০৩ অবধি ভারতীয় সংসদের সাম্মানিক সদস্যপদ লাভ করেন।   ফরাসি সরকার তাকে কম্যান্ডার অফ দি অর্ডার অফ আর্টস অ্যান্ড লেটারস (Ordre des Arts et des Lettres ) সম্মানে সম্মানিত করেন। এই সম্মান ফ্রান্সের সর্বোচ্চ নাগরিক সম্মান।  ২০০০ সালে রাশিয়ার প্রেসিডেন্ট ভ্লাদিমির পুতিন তাকে অর্ডার অফ ফ্রেন্ডশিপ সম্মানে ভূষিত করেন।  তথ্যসূত্র  আরো পড়ুন  প্রোফাইল্‌স: ফাইভ ফিল্মমেকার ফ্রম ইন্ডিয়া (শম্পা ব্যানার্জি, ১৯৮৫, ইংরেজি, ফেস্টিভাল অব ইন্ডিয়া, ) মৃণাল সেন (ডেভিড ফেরারিও, ১৯৮৩, ইতালিয়, ফেস্টিভাল অব ইন্ডিয়া) মৃণাল সেন (এড প্রলয় সূ, ১৯৮৭, বানিশিল্প) টেন ডেইস ইন ক্যালক্যাটা - অ্যা পোর্ট্রেট অব মৃণাল সেন (রাইনহার্ড হাউফ, ১৯৮৭, ইংরেজি, সীগাল বুক্‌স, ) কলকাতা ৭১ - মুক্তির কুুড়ি বছর (দেবশিষ সেনগুপ্ত, ১৯৯২) চেসিং দ্যা ট্রুথ (জন ডব্লু হুড, ১৯৯৩, ইংরেজি, সীগাল বুক্‌স, ) দ্য ম্যাভেরিক মায়েস্ট্রো: মৃণাল সেন (দীপঙ্কর মুখোপাধ্যায়, ১৯৯৫, ইংরেজি, ইন্ডুস, ) মৃণাল সেন (প্রলয় সূ, ১৯৯৮) দ্য এনিমি উইদিন (সুমিতা এস চক্রবর্তী, ২০০০, ইংরেজি, ফ্লিক্স বুক্‌স, ) মৃণাল সেন: ওভার টেন ইয়ার্স (সমিক বন্দ্যোপাধ্যায়, ২০০৩, ইংরেজি, সীগাল বুক্‌স, ) মৃণাল সেন: দ্য সারভাইভর (সোমা এ চ্যাটার্জি, ২০০৩, ইংরেজি, রুপা, ) সেন্স অ্যান্ড সেন্সিবিলিটি (প্রদীপ বিশ্বাস, ২০০৬, ইংরেজি, দাশগুপ্ত অ্যান্ড কোং প্রাইভেট লিমিটেড) মৃণাল সেন: সিক্সটি ইয়ার্স ইন সার্চ অব সিনেমা (দীপঙ্কর মুখোপাধ্যায়, ২০০৯, ইংরেজি, হারপারকলিন্স, )  বহিঃসংযোগ   এনসাইক্লোপিডিয়া ব্রিটানিকায় মৃণাল সেন  বিষয়শ্রেণী:১৯২৩-এ জন্ম বিষয়শ্রেণী:আদিনিবাস পূর্ববঙ্গে বিষয়শ্রেণী:পূর্ববঙ্গে জন্ম বিষয়শ্রেণী:২০১৮-এ মৃত্যু বিষয়শ্রেণী:বাঙালি চলচ্চিত্র পরিচালক বিষয়শ্রেণী:ভারতীয় চলচ্চিত্র পরিচালক বিষয়শ্রেণী:ভারতীয় পুরুষ চিত্রনাট্যকার বিষয়শ্রেণী:ভারতীয় চলচ্চিত্র প্রযোজক বিষয়শ্রেণী:বাঙালি লেখক বিষয়শ্রেণী:ভারতীয় লেখক বিষয়শ্রেণী:দাদাসাহেব ফালকে পুরস্কার বিজয়ী বিষয়শ্রেণী:স্কটিশ চার্চ কলেজের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ফরিদপুর জেলার ব্যক্তি বিষয়শ্রেণী:কলকাতার চলচ্চিত্র পরিচালক বিষয়শ্রেণী:বাঙালি হিন্দু বিষয়শ্রেণী:শ্রেষ্ঠ পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার বিজয়ী চলচ্চিত্র পরিচালক বিষয়শ্রেণী:ভারতীয় স্মৃতিকথাকার বিষয়শ্রেণী:ভারতীয় আত্মজীবনীকার বিষয়শ্রেণী:২০শ শতাব্দীর ভারতীয় চলচ্চিত্র পরিচালক বিষয়শ্রেণী:ভারতীয় প্রামাণ্য চলচ্চিত্র নির্মাতা বিষয়শ্রেণী:শিল্পকলায় পদ্মভূষণ প্রাপক বিষয়শ্রেণী:রাজ্যসভার মনোনীত সদস্য বিষয়শ্রেণী:কলাকার পুরস্কার বিজয়ী বিষয়শ্রেণী:শ্রেষ্ঠ পরিচালনা বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:২১শ শতাব্দীর ভারতীয় চলচ্চিত্র পরিচালক